  Майя Бывальцева 21-тӥ но 22-тӥ шуркынмонэ Удмуртиын кема дыр ӵоже лымыямен валче сюресъёс вылын югдур секыт луыны быгатоз. Со сярысь элькунысь кунпуш ужъёсъя министерствоысь ГИБДД-лэн управлениысьтыз нырысетӥ ёзэтэз алӥз. Лымы усьыку кыдёке умой уз адӟиськы, сюресъёс вылэ лымы вӧлдӥськоз, йӧвалег луоз. Соин валче ӝоглыкъя куронъёсты быдэсъяны, сюрес пусъёсты чакланы сак кулэ, шуак манёвръёс лэсьтыны уг яра. Пыдын ветлӥсьёс сюресэз чакласькыса выжыны, пеймыт дыръя яке урод адӟиськыку, асьсэдыз тылэз берыктӥсь арбериосын возьматыны кулэ. Сюрес вылын шугадӟонэ шедемъёс Кун автоинспекцилэн ёзэтъёсаз юрттэтлы уен-нуналэн вазиськыны быгато, дежурной частьлэн телефон номеръёсыз: 8 (3412) 415-700, 8 (3412) 415-701 яке 02, 112. Тодэ вайытом, улосвыл Гидрометцентрын шутэтскон нуналъёсы Удмуртиын куазь тӧло но лымыё луоз шуыса алӥзы. Ижысь вань кар ёзэсъёс вылӥ дасьлыкъя ужан режиме выжтэмын.  Тегъёс: Авто ГИБДД Удмуртия куазь сюресъёс инкуазь лымы  